CELEX: 32015D2020
Language: sk
Date: 2015-10-26 00:00:00
Title: Rozhodnutie Rady (EÚ) 2015/2020 z 26. októbra 2015, ktorým sa generálny tajomník Rady splnomocňuje vydávať preukazy členom, úradníkom a ostatným zamestnancom Európskej rady a Rady, ako aj osobitným žiadateľom stanoveným v prílohe II nariadenia (EÚ) č. 1417/2013, a ktorým sa zrušuje rozhodnutie 2005/682/ES, Euratom

12.11.2015   
            
            
               SK
            
            
               Úradný vestník Európskej únie
            
            
               L 295/42
            
         ROZHODNUTIE RADY (EÚ) 2015/2020
   z 26. októbra 2015,
   ktorým sa generálny tajomník Rady splnomocňuje vydávať preukazy členom, úradníkom a ostatným zamestnancom Európskej rady a Rady, ako aj osobitným žiadateľom stanoveným v prílohe II nariadenia (EÚ) č. 1417/2013, a ktorým sa zrušuje rozhodnutie 2005/682/ES, Euratom
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 240 ods. 2 druhý pododsek,
   so zreteľom na Protokol (č. 7) o výsadách a imunitách Európskej únie pripojený k Zmluve o Európskej Únii, k Zmluve o fungovaní Európskej Únie a k Zmluve o založení Európskeho spoločenstva pre atómovú energiu, a najmä na jeho článok 6 prvý odsek,
   keďže:
   
               (1)
            
            
               Podľa článku 235 ods. 4 a článku 240 ods. 2 prvého pododseku ZFEÚ Generálny sekretariát Rady pomáha Európskej rade a Rade Európskej únie.
            
         
               (2)
            
            
               Podľa článku 6 prvého odseku Protokolu č. 7 je to predseda Európskej rady a predseda Rady, kto členom ich inštitúcií, úradníkom a ostatným zamestnancom ich inštitúcií vydáva preukazy, a to v súlade s podmienkami stanovenými v služobnom poriadku úradníkov a podmienkach zamestnávania ostatných zamestnancov Európskej únie, ustanovených v nariadení Rady (EHS, Euratom, ESUO) č. 259/68 (1).
            
         
               (3)
            
            
               V nariadení Rady (EÚ) č. 1417/2013 (2) sa stanovuje forma, rozsah a podmienky vydávania preukazov členom inštitúcií Únie, úradníkom a ostatným zamestnancom Únie, ako aj osobitným žiadateľom podľa prílohy II k uvedenému nariadeniu.
            
         
               (4)
            
            
               Podľa článku 1 ods. 1 nariadenia (EÚ) č. 1417/2013 sa preukazy môžu vydávať osobitným žiadateľom podľa prílohy II k uvedenému nariadeniu, a to výlučne v záujme Únie, vo výnimočných prípadoch a na základe náležitého zdôvodnenia.
            
         
               (5)
            
            
               Predseda Európskej rady a predseda Rady by mali delegovať svoje príslušné právomoci na generálneho tajomníka Rady.
            
         
               (6)
            
            
               Rozhodnutie Rady 2005/682/ES, Euratom (3) by sa malo zrušiť,
            
         PRIJALA TOTO ROZHODNUTIE:
   Článok 1
   Právomoci udelené predsedovi Európskej rady a predsedovi Rady podľa článku 6 prvého odseku Protokolu č. 7 na vydávanie preukazov členom ich inštitúcií, úradníkom a ostatným zamestnancom Európskej rady a Rady, ako aj osobitným žiadateľom stanoveným v prílohe II k nariadeniu (EÚ) č. 1417/2013, vykonáva generálny tajomník Rady.
   Generálny tajomník je oprávnený delegovať uvedené právomoci na generálneho riaditeľa pre administratívne veci.
   Článok 2
   Rozhodnutie 2005/682/ES, Euratom sa zrušuje.
   Článok 3
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
   
      V Luxemburgu 26. októbra 2015
      
         
            Za Radu
         
         
            predsedníčka
         
         C. DIESCHBOURG
      
   
   
      (1)  Nariadenie Rady (EHS, Euratom, ESUO) č. 259/68 z 29. februára 1968, ktorým sa stanovuje služobný poriadok úradníkov Európskych spoločenstiev a podmienky zamestnávania ostatných zamestnancov Spoločenstiev (Ú. v. ES L 56, 4.3.1968, s. 1.)
   
      (2)  Nariadenie Rady (EÚ) č. 1417/2013 zo 17. decembra 2013, ktorým sa ustanovuje forma preukazov vydávaných Európskou úniou (Ú. v. EÚ L 353, 28.12.2013, s. 26).
   
      (3)  Rozhodnutie Rady 2005/682/ES, Euratom z 20. septembra 2005, ktorým sa zástupca generálneho tajomníka splnomocňuje vydávať vstupné preukazy úradníkom Generálneho sekretariátu Rady (Ú. v. EÚ L 258, 4.10.2005, s. 4).